**Тэма:**Назоўнік як часціна мовы

**Мэта:**стварыць умовы для актыўнай пазнавальнай дзейнасці вучняў па засваенні тэмы і выкарыстанні атрыманых ведаў ведаў у практычнай дзейнасці.

**Задачы:**

навучальная: плануецца, што ў канцы ўрока вучні будуць:

*ведаць*назоўнік як часціну мовы, яго лексіка-граматычныя характарыстыкі;

*умець*знаходзіць назоўнік у тэксце, адрозніваць ад іншых часцін мовы, ставіць пытанні да назоўнікаў, правільна вызначаць адушаўленыя (пытанне хто?) і неадушаўленыя (пытанне што?) назоўнікі;

развіваючая: падчас выканання вучэбных задач садзейнічаць фарміраванню ўмення аналізаваць, рабіць вывады; узбагачаць і развіваць мову вучняў;

выхаваўчая: стварыць умовы для станоўчай псіхалагічнай атмасферы, культуры індывідуальнай і калектыўнай работы.

**Ход урока**

**І. Арганізацыйны этап.**

Весела гучыць званок,

Яго голас нам знаёмы:

Запрашае на ўрок

Беларускай мовы!

– Прачытайце словы, запісаныя на дошцы: “Я заўседы буду пачынаць свой дзень з пачуцця радасці і шчасця”.

– Як вы разумееце гэтыя словы?

**ІІ. Этап праверкі дамашняга задання.**

Практыкаванне 78.

Франтальная работа з класам.

– Прачытайце сказ, у якім усе словы абазначаюць прадмет.

– Прачытайце выдзеленыя словы, якія абазначаюць прадмет.

– Прачытайце выдзеленыя словы, якія абазначаюць дзеянні прадметаў.

**ІІІ. Этап актуалізацыі ведаў. Падрыхтоўка вучняў да ўспрымання новага матэрыялу.**

1. Хвілінка чыстапісання

Запіс на дошцы: вось, карп, звон, квас, звер.

– Якое слова лішняе ў гэтым радзе слоў? (Слова карп, бо ў ім няма літары в.)

В в

Ва вы ве вя

– Запішыце літары і злучэнні ў сшытак.

2. Слоўнікавая работа

Запіс на дошцы: *адчыніць, гарадскі, звінець, пошта, восеньскі, воблака.*

– Дадзеныя слоўнікавыя словы размяркуйце ў тры слупкі:

словы – назвы словы – назвы дзеянняў словы – назы прымет

прадметаў прадметаў прадметаў

– Якое слоўнікавае слова яшчэ не вучылі?

(Слова воблака)

– Так. Гэта слова воблака.

Тлумачэнне лексічнага значэння слова

Воблака – гэта светла-шэрыя, хвалістыя клубы ў небе, якія змяшчаюць шмат кропель вады і ільдзінак. *Дэманструецца малюнак.*

– Складзем сказ з дадзеным словам і запішам яго ў сшытак.

3. Арфаграфічная хвілінка

Самастойная работа на картках па варыянтах. Самаправерка па запісу на дошцы.

І варыянт

Са слоў састаўце сказы, устаўце прапушчаныя літары, падкрэсліце галоўныя члены сказа.

*Паветры, лё..кія, сн..жынкі, у, кружацца.*

ІІ варыянт

Са слоў састаўце сказы, устаўце прапушчаныя літары, падкрэсліце галоўныя члены сказа.

*З..латая, з..млі, на, ка..ку, сее, восень.*

**ІV. Фізкультхвілінка для вачэй.**

1. Шчыльна заплюшчыце вочы, палічыце да пяці, затым рэзка шырока расплюшчыце вочы і зноў палічыце да пяці. Паўтарыце 2 – 4 разы.

2. Хутка памаргайце, лічыце да дзесяці. Затым заплюшчыце вочы і зрабіце паўзу на 2 – 3 секунды. Паўтарыце практыкаванне 4 – 5 разоў.

3. Паглядзіце налева, направа 2 разы. Зрабіце паўзу. Паўтарыце практыкаванне 2 – 4 разы.

4. Паглядзіце на блізкі прадмет, затым хутка перавядзіце позірк на які-небудзь далёкі прадмет. Паўтарыце 2 – 4 разы.

**V. Пазнавальны этап.**

1. Паведамленне тэмы і мэт урока

На дошцы заданне – праблема

– Пастаўце літары о, з, а, і, н, ў, н, к у патрэбным парадкуі вы даведаецеся тэму нашага ўрока.

– Атрымалася слова назоўнік. Тэма нашага ўрока “Назоўнік як часціна мовы”. – Сфармулюем мэты ўрока.

*Мы даведаемся … (што такое назоўнік).*

*Мы ўспомнім … (якія назоўнікі адказваюць напытанне хто?, а якія на пытанне што?*

**VІ.Вывучэнне новага матэрыялу.**

Карыстаючыся апорнай схемай адкажыце на пытанні:

– Што называецца назоўнікам?

– На якія пытанні адказваюць назоўнікі?

– Якія назоўнікі адказваюць на пытанне хто?

– Якія назоўнікі адказваюць на пытанне што?

– Што можна вызначыць у назоўнікаў?

– Якімі членам сказа з’яўляюцца назоўнікі?

**VІІ.Самастойная работа з падручнікам.**

– Прачытайце правілы на старонках 48-49. Параўнайце схему з правіламі ў падручніку.

– Раскажыце правілы, карыстаючыся схемай, прывядзіце свае прыклады назоўнікаў**(**франтальнае апытванне).

**VIII. Праверка першаснага ўспрымання вывучанага (работа з падручнікам).**

а) практыкаванне 80, с. 48 (выбарачнае спісванне, работа ў групах)

– Выпішыце назоўнікі, як паказана ва ўзоры. Дапоўніце сваімі назоўнікамі (І група – 2 назоўніка, ІІ група – 4 назоўніка).

Праверка работ.

б) практыкаванне 81, с. 49 (работа ў парах)

– З дадзеных слоў складзіце сказы. Падкрэсліце галоўныя члены сказа. Якімі членамі сказа з’яўляюцца назоўнікі?

Узаемаправерка.

**IX**.**Музычная фізкультхвілінка**

**X**.**Замацаванне вывучанага матэрыялу**

Самастойная работа па картках (дэферэнцыраванае заданне)

Перад самастойнай работай вучні яшчэ раз паўтараюць, што такое назоўнік і як знайсці яго ў сказе.

**Картка 1 (І група)**

Выпішыце назоўнікі. Падкрэсліце адушаўлёныя назоўнікі.

*Пісьмо, узнялася, бусел, праца, дзяўчынка, лясная, бяроза, вучань, стаяць, хата, рака, напіцца, ліса.*

**Картка 2 (ІІ група)**

Выканайце практыкаванне 82 на с. 50 з падручніка.

**Картка 3 (ІІІ група)**

Спішыце, устаўляючы прапушчаныя літары. Падкрэсліце назоўнікі.

*На л..сной палянцы гучна ўзн..лася чаро..ка цец..рукоў.*

*На ўзле..ку стаяць мален..кія бяро..кі і ду..кі.*

Праверка самастойных работ.

**XI. Кантрольна-ацэначны этап. Рэфлексіўны**.

1. Правядзенне тэставай работы

Выберы правільны адказ:

1. Назоўнік абазначае

а) прымету прадмета;

б) прадмет;

в) дзеянне прадмета.

2. Назоўнік – гэта

а) часціна мовы;

б) частка слова;

в) даданы член сказа.

3. Назоўнік адказвае на пытанні

а) які? якая?

б) што рабіць? што зрабіць?

в) хто? што?

4. Знайдзі радок, дзе ўсе назоўнікі адказваюць на пытанне **хто?**

а) кіраўнік, краіна, будынак;

б) дзед, сусед, таварыш;

в) сарока, вавёрка, пушча.

5. Знайдзі радок, у якім усе назоўнікі неадушаўлёныя.

а) сталіца, Радзіма, людзі;

б) сям’я, матуля, падарунак;

в) раса, кветкі, сонца.

6. Назоўнікі у сказах бываюць

а) дзенікам;

б) выказнікам;

в) даданым членам сказа.

Арганізуецца ўзаемаправерка. Вучні звяраюцца з ключом.

**XII**.**Інфармаванне аб дамашнім заданні**

Практ. 85, с. 51, правілы с. 48-49.

**XIII.** **Ацэньванне. Рэфлексія**

– Прапаную вам прадоўжыць адзін са сказаў.

Я навучыўся …

Я даведаўся …

Мне было цікава …

Мне было цяжка…